cyanic-selkie/wikianc huggingface dataset:
Golišovka
Golišovka ir ciems Kaunatas pagastā, Rēzeknes novadā. Atrodas 278 km attālumā no Rīgas.
Ciema apkārtnē atrodas valsts nozīmes arheoloģiskais piemineklis - Antropovas senkapi.
Taudejāni (Lendžu pagasts)
Taudejāni ir apdzīvota vieta Rēzeknes novada Lendžu pagastā. Izvietojusies pagasta dienvidrietumu pierobežā 12 km attālumā no pagasta centra Lendžiem, 11 km no novada centra Rēzeknes un 247 km no Rīgas. Agrāk Taudejāni bija vienota apdzīvota vieta ar Vērēmu pagasta Taudejāniem.
Vilknadzis (filma)
"Vilknadzis" (en) ir 2015. gada ASV supervaroņu filma, kuras režisors ir Džeimss Mengolds. Filma balstīta uz tāda paša nosaukuma Marvel Comics tēlu. Tas ir turpinājums 2009. gada filmai "X-cilvēki: sākums. Vilknadzis". 2017. gadā iznāca turpinājums "Logans".
Madonas Valsts ģimnāzija
Madonas Valsts ģimnāzija ir reģiona vispārējās vidējās izglītības iestāde, kas nodrošina pamatizglītību sākot no 7. klases un vidējo izglītību četrās izglītības programmās, kā arī interešu izglītību un pieaugušo tālākizglītību, dod iespēju jauniešiem radoši strādāt, sagatavo viņus iestājai augstākajās mācību iestādēs.
Vēsture
Senākā Madonas (tolaik Biržu) ēka ar skolas funkcijām bija pagastnams vēlākajā Parka ielā, kurā mācības notika jumta stāvā no 1870. līdz 1893. gadam.
Par savu pirmssākumu Madonas ģimnāzija uzskata 1908. gadā Sarkaņu pagasta Kalna Sprīzdānos dibināto 4 klašu meiteņu proģimnāziju, ko 1910. gadā pārcēla uz Biržiem un pārvērta par 1. šķiras 8 klašu meiteņu skolu. 1913. gadā to nosauca par Emīlijas Uttendorfas Biržu sieviešu ģimnāziju. 1918. gada rudenī meiteņu ģimnāziju un zēnu proreālskolu apvienoja un pārveidoja par darba skolām.
Pēc Latvijas Republikas nodibināšanas 1920./1921. mācību gadā Biržu reālģimnāzija pārgāja uz pilnu mācību kursu, to pārveidoja par Madonas Izglītības biedrības vidusskolu, 1924. gadā pārdēvēja par Madonas pilsētas vidusskolu, bet 1925. gadā par Madonas pilsētas ģimnāziju. 1926. gada 19. novembrī iesvētīja jauno ģimnāzijas ēku (arhitekts Arnolds Maidels). 1938./1939. gadā tā ieguva Madonas Valsts ģimnāzijas nosaukumu.
Pēc Latvijas okupācijas Madonas Valsts ģimnāziju pārveidoja par Madonas vidusskolu, 1950. gadā tai pievienoja Madonas septiņgadīgo skolu, izveidojot '''Madonas 1. vidusskolu'''. 1969. gadā Madonas 1. vidusskolu pārcēla uz jaunu ēku Valdemāra bulvārī 6.
Pēc Latvijas neatkarības atjaunošanas 1991. gadā skola atguva Madonas pilsētas ģimnāzijas nosaukumu. 1994./1995. mācību gadā ģimnāzijas klases uzsāka mācības jaunās telpās Valdemāra bulvārī 2A.
2003. gadā Madonas pilsētas ģimnāzija ieguva valsts ģimnāzijas statusu. 2003. gada 11. jūlijā ar Madonas pilsētas domes lēmumu Nr. 3 „Par strukturālām izmaiņām Madonas pilsētas ģimnāzijā” reorganizēta Madonas pilsētas ģimnāzija, izveidojot 2 atsevišķas mācību iestādes: Madonas Valsts ģimnāzija – 10.-12. klases ar ne mazāk kā trīs realizējamām vispārējās izglītības programmām, nododot valdījumā ēku Madonā, Kr. Valdemāra bulvārī 2a un Madonas pilsētas 1. vidusskola Madonā Kr. Valdemāra bulvārī 6. Madonas Valsts ģimnāzija pārņem arī internātu Saules ielā 34a-9.Par Madonas Valsts ģimnāzijas direktori apstiprināja Vandu Madernieci ar 2003. gada 21. jūliju.
Sasniegumi
Madonas Valsts ģimnāzija pēc 2015./2016. mācību gada centralizēto eksāmenu rezultātiem ir labākā pilsētu ģimnāziju vidū matemātikā un trešā labākā kopvērtējumā. 2016. gadā Madonas Valsts ģimnāzija ir iekļauta Zvaigžņu reitingā, ierindojoties 4. vietā.
Ārējās saites
Facebook lapa
Sojuz MS-05
Sojuz MS-05 (ru) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Orbītā palaists 2017. gada jūlijā. Uz zemes atgriezās decembrī.
Apkalpe
Kuģa Sojuz MS-05 apkalpe augšupceļā un lejupceļā:
Dublējošā apkalpe:
Lidojuma gaita
Saslēgšanās ar staciju notika 28. jūlijā 21:54 UTC pie Rassvet moduļa. Tuvošanās un saslēgšanās notika automātiskā režīmā.
No stacijas Sojuz MS-05 atvienojās 05:14:30 UTC. Zemi nolaižamais aparāts sasniedza 08:38 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 138 dienas 7 stundas 20 minūtes.
Zbonšineka
Zbonšineka (, vēsturiski arī Neibentšene ) ir pilsēta Polijas rietumos, Lubušas vojevodistes austrumos. Pilsēta radās pēc Pirmā pasaules kara, kad, izveidojoties jaunajai Polijas valstij, dzelzceļa mezgls Bentšene (Bentschen, mūsdienu Zbonšiņa) nokļuva Polijas teritorijā. Vācija izbūvēja jaunu dzelzceļa mezglu, pilsētiņu un robežpunktu - Jauno Bentšeni (Neu Bentschen).
Pēc Otrā pasaules kara, pamatojoties uz Jaltas un Potsdamas konferenču lēmumiem, arī Jaunā Bentšene tika piešķirta Polijai, bet pilsētas vācu iedzīvotāji - padzīti.
Provo
Provo (en) ir pilsēta ASV, Jūtas štatā. 2020. gadā pilsētā dzīvoja 115 162 iedzīvotāji. Provo ir trešā lielākā pilsēta Jūtā. Pilsēta atrodas pie Jūtas ezera, netālu no Soltleiksitijas.
Roberts Aumans
Roberts Džons Aumans (en) vai Jisraels Aumans (he; dzimis Frankfurtē pie Mainas, Vācijā) ir Izraēlas un amerikāņu matemātiķis, Amerikas Savienoto valstu Nacionālās Zinātnes Akadēmijas loceklis. Viņš ir Jeruzalemes Ebreju Universitātes profesors Racionalitātes studijām Izraēlā. Roberts Aumans bieži pasniedz lekcijas Stoni Brukas Universitātē un ir viens no Spēļu Teorijas dibinātājiem Stoni Brukas centrā.
Aumans 2005. gadā kopā ar Tomasu Šellingu saņēma Sverige Riksbank prēmiju ekonomikas zinātnēs par darbu, ko ieguldīja spēļu teorijas analīzē.
Biogrāfija
Aumans ir dzimis Frankfurtē pie Mainas, Vācijā, 1938. gadā kopā ar ģimeni devās uz Amerikas Savienotajām Valstīm, divas nedēļas pirms Kristāla nakts. Viņš mācijās Rabīna Jēkaba Jāzepa skolā, Yeshiva vidusskolā — Ņujorkā. Absolvējis Ņujorkas pilsētas koledžu 1950. gadā, iegūstot zinātnes bakalaura grādu Matemātikā. Maģistra grādu Roberts Aumans ieguva 1952. gadā, un doktora grādu Matemātikas filozofijā 1955. gadā Masačūsetsas Tehnoloģiju Institūtā. Viņa doktora disertācija pētīja mezglu teoriju.
1956. gadā viņš pievienojās Jeruzalemes Ebreju Universitātes Matemātikas fakultātei un ir viespasniedzējs Stoni Brukas Universitātē kopš 1989. gada.
Ieguldījums matemātikā un zinātnē
Roberta Aumana lielākais ieguldījums ir atkārtoto spēļu nozarē. Tās ir situācijas, kad spēlētāji atkal un atkal sastopas ar vienu un to pašu situāciju.
Aumans bija pirmais, kurš spēles teorijā definēja jēdzienu "sabalansēts līdzsvars", kas ir līdzsvara veids nekooperatīvās spēlēs. Turklāt Aumans izveidoja pirmo skaidri formālo kontu kopējā zināšanu spēles teorijā. Viņš ir pazīstams arī ar Vienošanās teorēmu.
Aumans un Mihaels Mašlers izmantoja spēļu teoriju, lai analizētu Talmūda dilemmas. Viņiem izdevās atrisināt noslēpumu par "dalīšanas problēmu". Bija dilemma par to, kā izskaidrot Talmūdu, dalot vīra mantojumu viņa trīs sievām, salīdzinot tā sākotnējo vērtību ar tagadējo vērtību. Raksts tajā brīdī bija veltīts Aumana dēlam, kurš tika nogalināts 1982. gadā Libānas kara laikā.
Politiskie uzskati
Šīs ir dažas no tēmām Aumana uzrunā (nosaukta "Karš un Miers") Nobela prēmijas saņemšanas ceremonijā: Aumans ir biedrs labējo politisko spēku grupā — Profesori Spēcīgai Izraēlai (PSI). Pamatojoties uz "Blackmailer" paradoksu (balstoties uz matemātisko teoriju), Aumans apgalvo, ka atdot teritoriju arābiem ir stratēģiski muļķīgi. Iesniedzot nepiekāpīgu pieprasījumu, Arābu valstis pieprasīja Izraēlai "piekāpties šantāžai, ka tā atstās sarunu telpu bez rezultātiem, ja saruna būs neelastīga."
Sakarā ar Roberta Aumana politiskajiem uzskatiem un to, ka viņš izmantoja savus pētījumus, lai attaisnotu politiskos uzskatus, lēmums piešķirt viņam Nobela prēmiju tika kritizēts Eiropas presē. Tika savākti 1000 paraksti no zinātniekiem visā pasaulē, lai varētu iesniegt petīciju, kuras rezultātā balvas pasniegšanu Robertam Aumanam atceltu.
2008. gadā Aumans pievienojās jaunajai politiskajai partijai Ahi, kuru vadīja Effi Eitams un Ichaks Levijs.
Toras kodu pretrunas
Aumans ir iekļauts diskusijā par Bībeles kodu pētniecību. Viņam gan kā reliģiskam ebrejam, gan kā zinātniekam kodu pētniecība ir saistoša un interesanta.
1996. gadā tika izveidota komiteja, kas sastāvēja no Roberta Aumana, Drora Bārsa-Natana, Hillela Furstenberga, Isaaka Lapide un Ripa, lai izvērtētu rezultātus, par kuriem ziņoja H. J. Gans. Tie bija par šifrēta teksta eksistenci Bībelē, kas pareģo notikumus, kas norisinājās daudzus gadus pēc tam, kad Bībele bija uzrakstīta. Komiteja veica divus testus. Abos testos neizdevās apstiprināt, ka tāda veida kods pastāv.
Pēc garas diskusiju — eksperimentu un dinamiku analīzes, piemēram, ka "gandrīz visi, kas iekļauti diskusijā, pie lēmuma nonāca spēles sākumā" Aumans secināja: "Tēzes par Kodu pētījumu šķiet mežonīgi neticamas... Pētījums, kas tika veikts manā uzraudzībā, nevarēja apstiprināt, ka pastāv kodi — lai gan tas arī nekonstatēja to neesamību. Tāpēc man ir jāatgriežas pie maniem sākuma novērojumiem, ka Kodu esamība ir nepierādāma".
Personīgā dzīve
Aumans 1955. gada aprīlī Bruklinā apprecējās ar Esteri Šlesingeri. Viņi satikās 1953. gadā, kad Estere, kas bija no Izraēlas, viesojās Amerikas Savienotajās valstīs. Viņiem bija pieci bērni: vecākais, Šlomo, tika nogalināts kamēr dienēja Izraēlas armijā 1982. gada Libānas Karā. Estere nomira no olnīcu vēža 1998. gada oktobrī. 2005. gada novembra beigās Aumans apprecēja Esteres māsu Batju Konsu — atraitni.
Jānis Princis
Jānis Princis var būt:
Anastasijs I (pāvests)
Anastasijs I (la, miris ) bija Romas bīskaps no līdz nāvei 401. gadā un līdz ar to katoļticībā tradīcijā tiek uzskatīts par vienu no Romas pāvestiem.
Golovanovka
Golovanovka ir ciems Andrupenes pagastā, Dagdas novadā. Atrodas 263 km attālumā no Rīgas.
Meidzi restaurācija
Meidzi restaurācija (, Meiji ishin), arī Meidzi revolūcija un Meidzi reformas, bija virkne dažādi notikumi, kas izraisīja nopietnas izmaiņas Japānas politiskajā un sociālajā struktūrā. Meidzi restaurācija notika četru gadu laikā no 1866. līdz 1869. gadam, kas ietvēra Edo perioda beigas un Meidzi perioda sākumu. Pēc restaurācijas Japāna kļuva atvērta ārzemniekiem, kas pirms tam nevarēja iebraukt šajā zemē, kā arī norisinājās strauja Japānas modernizācija.
Kanciņi
Kanciņi ir ciems Gulbenes novada Druvienas pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem.
Marija Ozoliņa
Marija Ozoliņa (dzimusi Māliņa, mirusi ) bija latviešu keramiķe un māksliniece. 1957. gadā ar izcilību absolvēja Liepājas lietišķās mākslas vidusskolu. 1959. gadā sāka strādāt Liepājas rajona rūpniecības kombināta podniecības cehā Grobiņā. Podniecības cehā strādāja kā brigadiere, pārraugot ne tikai keramikas ražošanu, bet arī krāsns podiņu izgatavošanu.
1960. gadā par izgatavotajām servīzēm saņēmusi bronzas medaļu Tautas sasniegumu izstādē Maskavā, keramiķes darbi izstādīti arī Londonā.
Ķikans
Ķikans (arī ir Ķikna, Sīkragupīte; lejteces atzars Celmupe, ) ir Baltijas jūrā ietekoša upe Talsu un Ventspils novados. Sākas kā novadgrāvis austrumos no Nevejas ciema Dundagas pacēluma ziemeļrietumu malā nedaudz aiz mājas "Ventinieki". Tek pa mežainu apvidu Piejūras zemienē. 2,5 km no ietekas jūrā sadalās divos atzaros; kreisais atzars ietek jūrā starp Jaunciemu un Sīkragu, labais atzars (Celmupe; 6 km garš) tek ziemeļaustrumu virzienā gar piekrastes kāpu grēdām un ietek Mazirbes upē. Atsevišķi upes posmi regulēti. Lielākās pietekas ir Vecmājupe (7 km) un Mīzalvalks (abas labās). Upi šķērso autoceļi P124 un P125. Lejpus Nevejas uz upes izbūvēti divi dīķi. Daļa upes tecējuma atrodas Slīteres nacionālā parka teritorijā.
UNESCO Pasaules mantojuma vietas Kosovā
Sarakstā apkopotas tās vietas Kosovā, kas iekļautas UNESCO Pasaules mantojuma sarakstā. UNESCO sarakstā no Kosovas ir iekļauta viena vieta (kultūras objekts), savukārt vēl viena vieta ir iekļautas oficiālajā kandidātu sarakstā. Kosovas viduslaiku pieminekļi ir iekļauti arī kā apdraudētais objekts, kurš tuvākajā nākotnē varētu tikt iznīcināts. UNESCO Kosovu uzskata par Serbijas sastāvdaļu, taču liela daļa valstu to ir atzinusi par neatkarību valsti.
Miracle
Miracle ir vācu deju projekta Cascada singls no grupas debijas albuma Everytime We Touch. Šis singls ir arī uzskatāms par grupas pašu pirmo singlu, to 2004. gadā laida klajā Vācijā ar nosaukumu (I Need A) Miracle, Bet 2006. gadā tā tika izdota arī Eiropā un Amerikā ar nosaukumu Miracle un kļuva par otro top 10 hitu Lielbritānijā.
Singls topos
Cascada singls "Miracle" pasaules valstu un reģionu topos.
UNESCO Pasaules mantojuma vietas Kosovā
Sarakstā iekļautie objekti
{{Legend|#FFE6BD|Apdraudētais objekts|outline=silver}}
Dekšāru pamatskola
Dekšāru pamatskola ir vispārējās izglītības pamatskola, kas atrodas Rēzeknes novada Dekšārēs. 2015./2016. mācību gadā pamatskolā mācījās 83 skolēni un pirmsskolu apmeklēja 20 bērni. Skolā strādāja 19 pedagogi un 11 tehniskie darbinieki.
Vēsture
Pirmo reizi Dekšāru ciemā tehnikums atvēra 1909. gadā Aleksandra Latkovska mājās. Sākumā bijusi tikai 1. un 2. klase. 1910./1911. m.g. tika atvērta ārējo tualeti. Pirmais skolotājs bijis Tosta Makarovs. Ar 1914. gada rudeni skolu pārcēla uz Donata Eriņa māju, kurā skola pastāvēja līdz 1962. gada rudenim. Sākot ar 1945. gadu, kad skolā klašu skaitu palielināja līdz septiņām, skolas vajadzībām tika izmantota arī Staņislava Triznas māja. 1962. gadā skola pārcēlās uz jaunu divstāvu ēku, kura tika uzcelta enerģiskā direktora Antona Skromuļa laikā.
Ar 2009. gada 1. septembri skolā tiek licencēta jauna izglītības programma – "pamatizglītības profesionāli orientēta virziena (sports)" izglītības programma, skolēniem tiek piedāvātas trīs mācību stundas sportā un ir iespējas piedalīties vieglatlētikas un futbola nodarbībās.
Ārpusklases nodarbības un interešu pulciņi
tautas dejas, koris, lietišķā māksla, futbols un vieglatlētika.
Džeimss Stjuarts
Džeimss Meitlands "Džimijs" Stjuarts (en; dzimis, miris ) bija amerikāņu aktieris.
Dekšāru pamatskola
Ārējās saites
Skolas mājaslapa
Džeimss Stjuarts
Viņš filmējās vairākās filmās, kas atzītas par kino klasiku. Tai skaitā filmās "Misters Smits brauc uz Vašingtonu", "Filadelfijas stāsts", Harvey, "Brīnišķā dzīve", Shenandoah, "Logs uz sētu", "Virve", "Cilvēks, kas zināja pārāk daudz", The Shop Around the Corner, "Vīrs, kurš nošāva Libertiju Volensu" un Vertigo. Aktieris piecas reizes nominēts Amerikas Kinoakadēmijas balvai un vienreiz to arī ieguva (1941. gadā kā labākais aktieris par lomu filmā "Filadelfijas stāsts"). 1985. gadā saņēma mūža ieguldījuma balvu. Vēl Džeimss Stjuarts saņēmis vienu Zelta globusa balvu (trīs nominācijas) un divreiz nominēts BAFTA kino balvai.
1999. gadā Amerikas Kinoinstitūts (AFI) ierindoja Stjuartu trešajā vietā "AFI 100 gadi... 100 zvaigznes" (izcilākās vīriešu kārtas zvaigznes) sarakstā.
Biogrāfija
No 1932. līdz 1933. gadam piedalījās vairākos nesekmīgos Brodvejas teātru iestudējumos, vairākumā gadījumu kritiķi izcēla tieši Stjuartu. Tas palīdzēja noslēgt 1934. gadā līgumu ar Metro-Goldwyn-Mayer. Kino debitēja 1935. gadā ar lomu filmā The Murder Man, kurā filmējās ar Spenseru Treisiju. Viņu izīrēja studijai Columbia Pictures divām Frenka Kapras filmām: You Can’t Take It with You (1938) un "Misters Smits brauc uz Vašingtonu" (1939). Šīs lomas izrādījās nozīmīgas viņa turpmākās karjeras attīstībā. Par lomu filmā "Misters Smits brauc uz Vašingtonu", kurā viņš attēloja kautrīgu, ideālistisku, jaunu senatoru, kas cīnās pret korupciju, viņu pirmoreiz nominēja Amerikas Kinoakadēmijas balvai. Amerikas Kinoakadēmijas balvu saņēma nākamajā gadā par lomu citā klasikā — "Filadelfijas stāsts" (1940).
1941. gada martā iestājās bruņotajos spēkos, dienēja Gaisa kājniekos (Air Corps), nolidoja vairāk par 1800 stundām. Vairākas reizes apbalvots. Pirmā loma pēc atgriešanās Holivudā bija Kapras filmā "Brīnišķā dzīve" (1946), kas kļuvusi par Ziemassvētku klasiku. Par lomu tajā trešo reizi nominēts Amerikas Kinoakadēmijas balvai. Sasniedzot 40 gadu vecumu, kļuva skaidrs, ka vairs nevarēs saglabāt "naivā, jaunā, nevainīgā" cilvēka tēlu, kādu radīja pirmskara filmās. Izveidoja jaunu tēlu ar režisoru Alfreda Hičkoka un Entonija Manna palīdzību. Filmējies četrās Hičkoka filmās, no kurām "Virve" (1948) un "Cilvēks, kas zināja pārāk daudz" (1956) tiek uzskatītas par labām, savukārt "Logs uz sētu" (1954) un Vertigo (1958) tiek uzskatītas par meistardarbu. Ar Mannu sadarbojās astoņās filmās, no kurām sešas bija vesterni, tai skaitā Winchester '73 (1950) un The Man from Laramie (1955). Par vienu no Stjuarta populārākajām filmām tiek uzskatīta 1954. gada Manna biogrāfiskā filma The Glenn Miller Story (1954).
1950. gadā vēlreiz nominēts Amerikas Kinoakadēmijas balvai, šoreiz par lomu filmā Harvey. Vēl filmējies tādās filmās kā The Stratton Story (1949), The Greatest Show on Earth (1952), The Spirit of St. Louis (1957), "Slepkavības anatomija" (1959, nominācija Amerikas Kinoakadēmijas balvai), "Vīrs, kurš nošāva Libertiju Volensu" (1962) un The Flight of the Phoenix (1965). 1984. gadā saņēmis Kinoakadēmijas goda balvu. Pēdējā loma bija tēla ieskaņošana 1991. gada animācijas filmā An American Tail: Fievel Goes West.
Jānis Princis (kultūras darbinieks)
Jānis Princis (Jānis Princis vecākais, Princjānis) (liv; dzimis, miris ) bija lībiešu kultūras darbinieks, dzejnieks, tulkotājs. Autodidakts.
Biogrāfija
Dzimis Miķeļtorņa Viļumos dzimtļaužu zvejnieku ģimenē. Bijis mežsargs Miķeļtorņa Pizniekos. Laulībā ar sievu Edi bijuši 9 bērni - astoņi dēli un viena meita: Jānis (dz. 1821), Indriķis (dz. 1823), Didriķis (dz. 1825), Fridrihs (dz. 1827), Janis (dz. 1829), Pēteris (dz. 1831), Augusts (dz. 1833), Aleksandrs (dz. 1835) un Līze, kas mirusi mēneša vecumā.
Kopā ar dēlu Jāni sarakstījis dzejoļu krājumu "Jūrnieku svētās dziesmas un lūgšanas" (1845), kas ir otrais oriģināldzejas krājums latviešu literatūrā. Kopā ar dēliem Jāni un Pēteri Princi tulkojis Mateja evaņģēliju lībiešu valodā (rietumlībiešu izloksnē), šī ir pirmā grāmata lībiešu valodā — izdota 1863. gadā Londonā. Mācījis A. J. Šēgrēnam lībiešu valodu, Prinča darbi tika publicēti Šegrēna lībiešu valodas gramatikā, kas 1861. gadā izdota Pēterburgā.
Miris 1868. gadā, apglabāts Cirpstenes kapos, Ventspilī.
Logans (filma)
"Logans" (en) ir 2017. gada ASV supervaroņu filma, kuras režisors ir Džeimss Mengolds. Filma balstīta uz tāda paša nosaukuma Marvel Comics tēlu. Šis ir turpinājums 2009. gada filmai "X-cilvēki: sākums. Vilknadzis" un 2013. gada filmai "Vilknadzis".
Galvenās lomas filmā atveido Hjū Džekmens, Patriks Stjuarts, Boids Holbruks, Stīvens Meršants, Ričards E. Grants un Dafne Kīna. Filmas pirmizrāde notika Berlīnē.
Filmā novecojušais Vilknadzis un slimais Profesors X aizstāv jaunu mutantu Lauru no vajātājiem.
Georgs Frīdrihs Sigismunds Bilterlings
Georgs Frīdrihs Sigismunds Bilterlings (Georg Sigismund von Bilterling, 1733-1803) bija Kurzemes luterāņu mācītājs, teoloģijas un filozofijas virsskolotājs (1803—1821), vācu valodas virsskolotājs (1822—1829) Jelgavas akadēmiskajā ģimnāzijā.
Dzīvesgājums
Dzimis 1767. gada 16. februārī Krūtes mācītājmuižā luterāņu mācītāja Kārļa Jākoba Frīdriha Bilterlinga un viņa sievas Annas Kristīnes, dzim. Laurences ģimenē. Mācījās Pētera akadēmijā (1784-1786), studēja teoloģiju Vitenbergas universitātē (1786-1789). Bija Priekules un Asītes draudzes palīgmācītājs (1790), 1792. gadā viņš Vitenbergas universitātē ieguva filozofijas doktora grādu.
Pēc Kurzemes inkorporācijas Krievijas impērijā 1796. gadā Bilterlingu iecēla par Priekules un Asītes draudzes mācītāju. 1799. gadā viņš apprecējās ar Šarloti Katarīnu Štempeli. 1801. gadā viņu apstiprināja par jaundibināmās Jelgavas universitātes teoloģijas (Homiletik und Pastoraltheologie) profesoru, 1803. gadā par Jelgavas akadēmiskās ģimnāzijas ticības mācības virsskolotāju. No 1820. gada Bilterlings bija vācu un latīņu valodas virsskolotājs. 1826. gadā ieguva galma padomnieka titulu.
Miris 1829. gada 14. oktobrī Jelgavā.
Veisvasere
Veisvasere ir pilsēta Vācijā, Saksijas zemē, Gerlicas apriņķī.
Vēsture
Pilsēta rakstos pirmoreiz pieminēta 1552. gadā. 1815. gadā pēc Vīnes kongresa tā iekļāvās Prūsijas sastāvā. 19. gadsimtā izveidojās par ievērojamu stikla rūpniecības centru. Pēc Otrā pasaules kara iekļāvās VDR. Vietējais hokeja klubs "Dinamo" savulaik bija viens no labākajiem VDR.
Cilvēki
Veisvaserē dzimis viens no holokausta realizētājiem Latvijā Rūdolfs Lange (Rudolf Lange, 1910-1945?) un ātrslidotāja Krista Lūdinga (Christa Luding, 1959).
Željeznice Republike Srpske
Željeznice Republike Srpske jeb ŽRS ir Serbu Republikas dzelzceļa uzņēmums. Tas ir viens no diviem Bosnijas un Hercegovinas dzelzceļa uzņēmumiem (otrs ir Federācijas ŽFBH). Galvenais birojs atrodas Dobojā.
ŽRS nodarbojas ar dzelzceļa infrastruktūras uzturēšanu un pasažieru un kravu pārvadājumiem. Uzņēmumam pieder 425 km dzelzceļa līniju ar standarta (Eiropas) sliežu ceļa platumu 1435 mm Serbu Republikas teritorijā. 80 % sliežu ceļa ir elektrificēts.
Željeznice Republike Srpske 65 % kapitāldaļu pieder akciju kapitāla fondam, 10 % — pensiju fondam, 5 % — restitūcijas fondam un 20 % ir privātais kapitāls.
Vēsture
Serbu Republikas dzelzceļa uzņēmums dibināts 1992. gada ar nosaukumu Željeznice Srpske un galveno biroju Baņa Lukā. Pēc Deitonas vienošanās 1995. gadā uzņēmums pārdēvēts par Željeznice Republike Srpske. 1996. gadā birojs pārcelts uz Doboju, kur bijušajā Dienvidslāvijā bija otrs lielākais dzelzceļa mezgls.
1997. gadā ŽRS uzņemts Starptautiskajā dzelzceļa savienībā, piešķirot kodu 0044.
Roberts Tomass
Roberts Tomass (en, dzimis ) ir Kanādas hokejists, spēlē centra uzbrucēja pozīcijā. Pašlaik (2021) Tomass pārstāv NHL klubu Sentluisas "Blues".
Karjera
2017. gada NHL draftā Tomasu ar kopējo 20. numuru izvēlējās Sentluisas "Blues". Pavadījis trīs sezonas Ontārio hokeja līgā ar Landonas "Knights" un Hamiltonas "Bulldogs", divreiz izcīnījis Džona Rosa Robertsona kausu, kā arī 2016. gadā Memoriālo kausu. Viņš bija jaunākais no Sentluisas "Blues" spēlētājiem, kas izcīnīja Stenlija kausu 2018.—2019. gada NHL sezonā.
Tomass kopā ar Kanādas junioru hokeja izlasi 2018. gada Pasaules junioru čempionātā ieguva zelta medaļas.
All or Nothing
Reičela Berija piedalās noslēdzošanā noklausīšanās mūziklam Funny Girl, Britānija Pīrsa brauc uz Masačūsetsas Tehnoloģiju institūtu, kur viņai tiek piedāvāts studēt uzreiz pēc reģionālajām ansambļu sacensībām. Bleins Andersons nopērk saderināšanās gredzenu un, to pērkot, satiek lesbiešu pāri, kas turpmākajā seriālā būs Bleina un Kērta Hammela padomdevējas. Raiders Linns atsakās piedalīties reģionālajā skatē, kamēr kāds no ansambļa dalībniekiem neatzīsies, kas ir "Keitija". Sākotnēji atzīstas Mārlija Rouza, taču Veids "Unikums" Adamss atzīstas, ka viņš ir "Keitija", tāpat viņš atklāj, ka profilu izveidojis, lai piekļūtu Raideram tuvāk. Raiders nolemj piedalīties reģionālajās sacensībās, tomēr vēlāk paziņo par "Jaunā virziena" pamešanu pēc sacensībām. Reģionalajās sacensībās Hoosierdaddies ar savu līderi Frīdu Romeru izpilda dziesmas Clarity, Wings, savukārt "Jaunais virziens" — Hall of Fame, I Love It, kā arī Mārlijas oriģināldziesmu All or Nothing. "Jaunais virziens" uzvar sacensībās, pēc atgriešanās kora telpā Vils Šusters un Emma Filsberija apprecas. Sērija noslēdzas ar skatu, kurā Bleins tur savu saderināšanās gredzenu.
Sērijas režisors bija Bredlijs Bukers, sērijas scenāriju sarakstīja Jans Brenans. Pirmo sērijas pārraidi kopumā noskatījās 5,92 miljoni skatītāju ASV.
Atšķirībā no pirmajām trim seriāla sezonām, kurās viena sezona nozīmēja vienu mācību gadu, piektā sezona tiks sākta tieši pēc reģionālajām sacensībām.
AvaTrade
AvaTrade ir Īrijas biržas brokeru uzņēmums. Tas piedāvā tirdzniecību vairākos tirgos, ieskaitot valūtu, izejvielu, fondu indeksu, akciju, biržā tirgoto fondu, opciju, kriptovalūtu un obligāciju tirgus, savās tirdzniecības platformās un mobilajā lietotnē. Uzņēmums ir bāzēts Dublinā, vadības uzņēmums atrodas Britu Virdžīnās. Citi AvaTrade biroji atrodas Tokijā, Milānā, Parīzē, Sidnejā, Šanhajā un Ulanbatorā.
Vēsture
AvaTrade tika dibināts ar nosaukumu Ava FX 2006. gadā. Uzņēmuma dibinātāji ir Emanuels Kronics (Emanuel Kronitz), Negevs Nozackis (Negev Nosatzki) un Clal Finance Ltd.
2011. gada martā uzņēmums iegādājās brokera eForex ārpus Amerikas esošos klientus. 2011. gada jūnijā uzņēmums iegādājās Finotec Trading UK Limited klientus un klientu preces ārpus Eiropas Savienības.
2013. gadā AvaFX mainīja nosaukumu uz AvaTrade.
Darbība
AvaTrade piedāvā aktuāltirdzniecību galvenokārt ar MetaTrader 4 (MT4) un savas programmatūras AvaTrader starpniecību.
2013. gada augustā AvaTrade prezentēja bitkoinu tirdzniecību ar CFD platformās AvaTrader un MT4.
Regulēšana
AvaTrade darbību ES regulē Īrijas Centrālā banka, Austrālijā — Austrālijas Vērtspapīru un investīciju komisija, Japānā — Finanšu pakalpojumu aģentūra, Japānas Finanšu nākotnes līgumu asociācija un Japānas Preču nākotnes līgumu asociācija, bet Britu Virdžīnās — Britu Virdžīnu Finanšu pakalpojumu komisija. Uzņēmums piedāvā savus pakalpojumus tirgotājiem no dažādām valstīm, izņemot ASV, Jaunzēlandi un Beļģiju.
Kritika
2018. gada aprīlī Saskačevanas Patērētāju un finanšu lietu pārvalde nosūtīja uzņēmumam brīdinājumu nereģistrētas tiešsaistes platformas izmantošanas dēļ.
Žagata uz karātavām
Žagata uz karātavām ir nīderlandiešu un flāmu renesanses gleznotāja Pītera Brēgela Vecākā eļļas krāsas glezna uz koka paneļa, tapusi 1568. gadā.
Apraksts
Gleznā redzams zemes izcirtums, kurā ir trīs zemnieki, kas dūdu pavadībā dejo blakus karātavām, uz kurām notupusies žagata. Karātavas atrodas attēla centrā, sadalot gleznu divās daļās — manierisma kompozīcijā ar vairāk "atvērtu" labo pusi un vairāk "slēgtu" kreiso, žagatai esot ļoti tuvu precīzam gleznas centram. Karātavas veido "neiespējamo objektu", līdzīgu Penrouza trijstūrim ar balstu pamatnēm, kuras šķietami atrodas blakus, bet pārliktņa labā mala šķietami aiziet tālumā, arī apgaismojums ir pretrunīgs.
Vēl viena žagata sēž uz klints pie karātavu pamatnes, netālu no dzīvnieka galvaskausa. Vienīgie cilvēki aizņem kreiso priekšplānu: cilvēks ēnā pa kreisi nokārtojas, bet citi vēro trīs dejotājus. Pa labi stāv krusts ar ūdensdzirnavām aiz tā. Fons sākas ar skatu uz upes ieleju, ar pilsētu pa kreisi un pili klinšainas klints augšpusē, kā arī torni uz citas klints pa labi, tālumā redzami kalni un augšpusē debess. Aiz dejotājiem ir divi savstarpēji savienoti koki — motīvs, ko Brēgels izmantojis agrākā zīmējumā, kur mežā rotaļājas lāči. Dziļuma iespaidu dod priekšplāna dominējošie blīvi brūnie toņi līdz ar zaļajiem vidustoņiem vidusdaļā un gaiši zilais un pelēkais fons.
Analīze
Brēgela glezna tika radīta gadu pēc tam, kad Nīderlandē ieradās Fernando Alvaress de Toledo, 3. Albas hercogs, kuru Spānijas karalis Felipe II nosūtīja, lai apspiestu nīderlandiešu sacelšanos. Karātavas varētu atspoguļot draudus tiem, kas pauda jauno protestantu doktrīnu un gleznā varētu būt iekļautas atsauces uz vairākiem nīderlandiešu sakāmvārdiem. Viens no tiem ir dejošana uz karātavām, kas apzīmē valsts varas apsmiešanu. Cits norāda uz to, ka žagatas ir tenkotājas un tenkošana noved pie pakāršanas. Vēl viens sakāmvārds skan, ka ceļš uz karātavām ved cauri patīkamām pļavām.
Nav zināms, kāpēc vai kam glezna tika gleznota. Tās tapšanas gads — 1568. padara to par vienu no Brēgela pēdējiem darbiem pirms viņa nāves 1569. gadā; Brēgels lūdza savu sievu sadedzināt dažus viņa attēlus pēc viņa nāves, bet lika viņai paturēt "Žagata uz karātavām" sev. Pašlaik glezna atrodas Hessisches Landesmuseum kolekcijā Darmštatē.
Kazieri
Kazieri var būt:
Nimfa (nozīmju atdalīšana)
Grieķu mitoloģijā nimfa ir dabas dievība.
Nimfa var būt arī:
Golubi
Golubi ir ciems Silajāņu pagastā, Riebiņu novadā. Atrodas 220 km attālumā no Rīgas.
Ozolsala (Aiviekstes pagasts)
Ozolsala ir ciems Aiviekstes pagastā, Aizkraukles novadā. Atrodas 125 km attālumā no Rīgas.
Lieluikas un Mazuikas ezers
Lieluikas un Mazuikas ezers ir 1999. gadā dibināts dabas liegums Ādažu novadā, uz ziemeļiem no Kadagas. Atrodas aizsargājamo ainavu apvidus Ādaži un Ādažu poligona teritorijā. Dabas liegumā atrodas Lieluikas un Mazuikas ezeri un teritorija ap tiem.
Abi ezeri ir ļoti nozīmīgi reto oligotrofo augu sugu un biotopa "Ezeri ar oligotrofām līdz mezotrofām augu sabiedrībām" saglabāšanā. Šeit sastopamas īpaši aizsargājamas un retas augu sugas – gludsporu ezerene, Dortmaņa lobēlija, vienzieda krastene, sīpoliņu donis, Skandināvijas grīslis un palu staipeknītis. Mazuikas ezers nav pieejams atpūtai un saskaņā ar teritorijas dabas aizsardzības plānu ir iežogots, atrašanās pie Lieluikas ezera atļauta tikai saskaņojot ar Nacionālo bruņoto spēku Ādažu poligona dežurantu.
Irbes bāka
Irbes bāka ir vienīgā bāka Latvijas teritoriālajos ūdeņos, kas atrodas atklātos ūdeņos ap 20 kilometru attālumā no Ovišiem Baltijas jūras Irbes jūras šaurumā. Bāka uzbūvēta 1986. gadā, tās būvniecība sākās 1979. gadā Tallinā. Irbes bāka ir Latvijas Jūras administrācijas īpašums un to apsaimnieko Rīgas Brīvostas pārvalde.
Pašreizējā bāka aizstāja Somijā ražotu ugunskuģi jeb peldošo bāku "Irbenskij", kas darbojās no 1963.—1985. gadam. Irbes bāka uzstādīta uz dzelzsbetona kesona, helikopteru nosēšanās laukumu uzstādīja ar peldošā krāna palīdzību. Bāku agrāk ar elektrību nodrošināja atomģenerators, mūsdienās to nodrošina saules baterijas.
2021. gada 17. septembrī Latvijas Pasts laida apgrozībā pastmarku un pirmās dienas aploksni ar Irbes bākas attēlu.
Kazēri
Kazēri (arī Kazieri) ir ciems Vārkavas novada Upmalas pagastā. Atrodas pagasta rietumu daļā 1,7 km no pagasta un novada centra Vecvārkavas un 200,6 km no Rīgas.
Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe), Dubnas upes labajā krastā.
Handžou
Handžou (, Hángzhōu shì) ir pilsēta Ķīnā, Džedzjanas provinces administratīvais centrs. 2010. gadā pilsētā dzīvoja aptuveni 6,2 miljoni iedzīvotāju. Pēc šī rādītāja tā ir sestā lielākā Ķīnas pilsēta. Pilsētas centrs atrodas Fučuņdzjanas upes ziemeļu puses krastā netālu no tās ietekas Handžou līcī.
No 1127. līdz 1276. gadam Handžou bija Sunu dinastijas galvaspilsēta.
1937. gada Eiropas čempionāts cīņas sportā
1935. gada Eiropas čempionāts cīņas sportā abās cīņas sporta disciplīnās notika šķirti: sacensības grieķu-romiešu cīņā maijā Parīzē (Francija), bet brīvajā cīņā oktobrī Minhenē (Vācija).
Grieķu-romiešu cīņa
Sacīkstēs piedalījās 19 valstu 79 cīkstoņi.
Latvijas cīkstoņi
Eiropas čempionātā no Latvijas piedalījās seši cīkstoņi:
Viljandi (stacija)
Viljandi jeb Vīlande (et) ir dzelzceļa stacija Igaunijā, Viljandi apriņķa Viljandi jeb Vīlandes pilsētā. Viljandi stacija ir dzelzceļa iecirkņa Lelle—Viljandi un starppilsētu pasažieru dīzeļvilcienu maršruta Tallina—Viljandi galapunkts. Viljandi stacija atrodas 52,6 km attālumā no Tiri, 78,7 km attālumā no Lelles un 150,6 km attālumā no Tallinas Baltijas stacijas. Viljandi apkalpo vietējo pasažieru vilcienu satiksmi, kā arī veic dzelzceļa kravu operācijas.
Vēsture
Dzelzceļa vēsture Vīlandes pilsētā aizsākās līdz ar šaursliežu dzelzceļa Valka—Rūjiena—Pērnava atzara Lātre (Meizakila)—Fellina (Vīlande) izbūvi 1897. gadā. 1900. gadā dzelzceļa būve tika turpināta ziemeļu virzienā un šaursliežu dzelzceļa tīkls caur Tiri, Lelli, Raplu tika savienots ar Tallinas šaursliežu dzelzceļa terminālu — Tallina-Veike staciju.
Tallinas—Raplas iecirknī pirmais vilciens pa 1520 mm platuma sliežu ceļu sāka kursēt 1969. gadā, Raplas—Tiri iecirknī — 1972. gadā, bet Tiri—Vīlandes iecirknī - 1974. gadā.
1997. gadā tika izveidots Igaunijas Valsts Dzelzceļa sabiedrības meitas uzņēmums Edelaraudtee, kas apkalpo pasažieru starppilsētu satiksmi un, vienlaikus, pārvalda Igaunijas dienvidrietumu dzelzceļa tīkla Tallina—Lelle—Viljandi/Pērnava infrastruktūru.
2012. gadā Viljandi stacija ik dienas pieņem un nosūta trīs pasažieru starppilsētu pasažieru vilcienus maršrutā Tallina—Viljandi—Tallina.
Viljandi stacijā izvietots tūrisma informācijas centrs.
Stacijas ēka
Vīlandes dzelzceļa stacijas ēka tika atklāta 1897. gadā līdz ar šaursliežu dzelzceļa izbūvi. Sākotnēji tā bija vienkārša vienstāva garenas konfigurācijas koka ēka ar lēzenu divslīpes jumtu. 20. gadsimtā sākumā stacijai tika piebūvēta arī plaša galerijas tipa nojume. Ēkas fasādes, atbilstoši laikmeta prasībām, tika veidotas izmantojot aplikatīvus koka dekorus - dzegas, karnīzes, sandrikus, spāru galu dekoratīvos griezumus, jumta savilces, stūra pilastrus. 1926. — 1927. gadā Vīlandes stacijas ēka tika pārbūvēta, uzbūvējot otro stāvu.
Otrā pasaules kara laikā 1944. gadā Vīlandes stacija tika pilnībā nopostīta.
Vīlandē tika uzbūvēta jauna stacijas ēka, kas pilda stacijas funkcijas arī mūsdienās. Atbilstoši laikmetam, stacijas ēka celta Staļina klasicisma tradīcijās. Tā ir vienstāva apmesta ķieģeļu mūra ēka ar lēzenu divslīpju jumtu. Ēkas būvapjoma kompozīcija centrēta ap pasažieru uzgaidāmo zāli, kuru fasādēs iezīmē frontons un apjomīga logailas arka. Arka sadalīta loga rūtīs, bet tās centrā ievietots ēkas ieejas portiks.
Fasādes apdarē izmantots apmetums un masīvas rustojuma joslas, kā arī stuka konsoles, savilces, profilētas dzegas.
Vīlandes stacijas ūdenstornis un depo ēka celta 19. gs. beigās. Tās ir robustas, nacionālā romantisma stilistikā veidotas ēkas. To vienojošā iezīme ir sienu konstrukcijas. Tās veidotas no laukakmens mūra, izmantojot klinkera ielaidumus aplodās, dzegās, zelmeņos.
Skatīt arī
Igaunijas pasažieru dzelzceļa pārvadājumi (dienvidu virziens)
Jelgavas Svētās Annas evaņģēliski luteriskā baznīca
Jelgavas Svētās Annas evaņģēliski luteriskā baznīca ir vecākā Jelgavas baznīca. Atrodas Lielajā ielā 22a, Jelgavā.
Vēsture
Kad hercogs Gothards Ketlers izvēlējās Jelgavu par savu rezidenci un piešķīra tai pilsētas tiesības, 1573. gadā viņš lika uzcelt koka baznīcu pilsētas latviešu luterāņu draudzei. Jaunais dievnams tika veltīts Svētajai Annai un tā celšanu atbalstīja hercoga Gotharda sieva Mēklenburgas princese Anna Ketlere (1531–1602). 1619.–1621. gadā pie vecās koka baznīciņas uzcēla mūra torni. Vecās baznīcas vietā Frīdriha Ketlera valdīšanas laikā 1638. - 1641. gadā būvmeistars Johans Kolhauers uzcēla jaunu mūra dievnamu. Veco mūra torni 1649. gadā pagarināja līdz 49 metriem.
1730. gadā baznīcā uzbūvēja balkonu, ko dēvēja par "jauno miesnieku luktu", 1750. gadā pārbūvēja torni, 1777. gadā uzbūvēja otru balkonu, ko dēvēja par "zilās gvardes luktu", bet 1782. gadā jaunās hercoga pils latviešu amatnieki un mākslinieki baznīcā uzcēla pašu greznāko balkonu.
1859. gada 7. maijā baznīcas torņa smailē iespēra zibens, un torni atkal vajadzēja pārbūvēt. Mācītāja Morica Vilhelma Konrādija (1850–1902) kalpošanas laikā 1883. gadā baznīcas dārzā iestādīja ozolu M. Lutera 400 gadu atcerei. Ap 1910. gadu baznīca ieguva J. Rozentāla altārgleznu "Kristus un samāriete". Pēc Brīvības cīņu beigām baznīcā uzstādīja piemiņas plāksni Pirmā pasaules karā un Brīvības cīņās kritušajiem.
Ēku pārbūvēja 1930.-1932. gados pēc arhitekta P. Kundziņa projekta. Otrā pasaules kara laikā 1944. gada 4. augustā baznīca nodega, bet draudze to atjaunoja 1948. - 1968. gadā pēc arhitekta P. Saulīša projekta. 1997. gadā baznīcu izremontēja.
Bolūžu upeite
Bolūžu upeite (arī Baložu upīte) ir upe Jēkabpils novadā.
Iztece mežā, Rites pagasta centrālajā daļā. Tek rietumu-ziemeļrietumu virzienā. Ietek Krīgānu ezerā no austrumiem. Upi šķērso valsts autoceļš P73 (Vecumnieki—Nereta—Subate). Netālu no upes — pagasta centrs Cīruļi.
Zeifhennersdorfa
Zeifhennersdorfa ir pilsēta Vācijā, Saksijas zemē, Gerlicas apriņķī pie Čehijas robežas. Otrpus robežas atrodas Čehijas pilsētas Rumburka un Varnsdorfa.
Vēsture
Pilsēta rakstos pirmoreiz pieminēta 1250. gadā.
Lielā Baltezera salas
Lielā Baltezera salas ir 1977. gadā dibināts dabas liegums, kurā iekļautas piecas no sešām Lielā Baltezera salām: Auzu sala, Liepu sala, Mazā sala, Priežu sala un Ropažu sala.
Liegumā nelielā un izolētā teritorijā atrodams relatīvi liels vaskulāro augu sugu skaits. Salas ir nozīmīga lapkoku praulgrauža aizsardzības vieta. Salas klāj priežu un liepu meži, piekrastē melnalkšņi.
Zeifhennersdorfa
Cilvēki
Zeifhennersdorfā dzimusi peldētāja Rika Reiniša (Rica Reinisch, 1965).
Tramvaju satiksme Ķemeros
Tramvaju satiksme Ķemeros bija viens no sabiedriskā transporta veidiem Ķemeros. No 1912. līdz 1933. gadam pilsētā bija viena tramvaja līnija.
Vēsture
Elektriskā tramvaja līniju satiksmei no Ķemeru stacijas uz Jaunķemeru jūrmalu atklāja. 1912. gadā uzsāka arī tiešo pasažieru vagonu satiksmi no Ķemeriem uz Maskavu pa dzelzceļa līniju Rīga -Tukums. Sākotnēji līnijā kursēja trīs Rīgas rūpnīcā "Fenikss" izgatavoti elektriskā tramvaja vagoni ar atsevišķu nodalījumu smēķētājiem. Elektrību tramvaja līnijai ražoja 150 zirgspēku lokomobīlis. 1913. gadā līnijā kursēja pieci motorvagomi un četri piekabes vagoni. Šī tramvaja līnija veicināja Jaunķemeru vasarnīcu rajona attīstību, Slokas pagasts pie jūras izdeva 150 jaunus gruntsgabalus sausās, vecām priedēm apaugušās kāpās un jauno vietu nosauca par Jaun-Ķemerēm (Neu-Kemmern). 1914. gadā te bija uzbūvētas jau kādas 20 vasarnīcas, tramvaja galapunktā jūras krastā uzbūvēja jūras paviljonu.
Pirmā pasaules kara laikā 1915. gadā tramvaja vagonus aizveda uz Staraja Rusas pilsētu Krievijā. Frontes apgādei Krievijas Impērijas armija izbūvēja platsliežu dzelzceļa līniju no Jaunķemeriem gar tagadējo Kolkas ielu savienoja ar Slokas staciju.
Satiksmi pa vecajām tramvaja sliedēm atjaunoja 1930. gadā, kad vasarās no deviņiem rītā līdz deviņiem vakarā katrā virzienā reizi stundā pa sliedēm kursēja ar petroleju, vēlāk ar dīzeļdzinēju darbināts tramvajs. Avīze "Ķemeru Ziņas" 1932. gada 28. augustā vēstīja: "Peldviesu ievērībai! Lai atvieglotu peldviesiem un Ķemeru apmeklētājiem plašā parka apskati un pastaigāšanos pa viņu, Ķemeru sēravotu direkcija, bez jau esošām tramvaja piestātnēm, ierīkojusi vēl 2 jaunas tramvaja piestātnes - vienu uz Jūras ceļa pie tramvaja pārbrauktuves pār Vēršupītes tiltu un otro arī Jūras ceļā, Bērtrama sēravota pievedu ceļa galā. Maksa līdz 1. piestātnei 10 santīmu un 2. piest. 15 sant., no pieaugušām pers. un bērniem līdz abām piestātnēm 10 sant."
Bijušo tramvaja līniju likvidēja 1933. gadā, kad pa jaunuzbūvēto šoseju sāka autobusu statiksmi.
X-cilvēki 2
"X-cilvēki 2" (en) ir 2003. gada ASV supervaroņu filma, kuras režisors ir Braiens Singers. Filma balstīta uz tāda paša nosaukuma Marvel Comics komiksiem. Filma ir turpinājums 2000. gada filmai "X-cilvēki". 2006. gadā iznāca turpinājums "X-cilvēki: Pēdējā sadursme".
Galvenās lomas filmā atveido Hjū Džekmens, Patriks Stjuarts, Halle Berija, Ians Makellens, Famke Jansena un Džeimss Mārsdens. Filmas pirmizrāde notika Londonā.
Filmā X-cilvēkiem jāaptur Viljams Straikers, kurš uzbrūk profesora X skolai, lai izveidotu savu profesora datora versiju un iznīcinātu uz Zemes esošos mutantus.
Times Higher Education reitings
Times Higher Education pasaules universitāšu reitings (en) ir viens no populārākajiem universitāšu salīdzinošajiem reitingiem. To kopš 2004. gada publicē žurnāls Times Higher Education (THE). Kopš 2010. gada tas reitingu veido kopā ar Thomson Reuters korporāciju.
Times Higher Education ir viens no trim pasaules ietekmīgākajiem universitāšu reitingiem, kas pēc nozares aptver 11 priekšmetu jomas (māksla un humanitārās zinātnes, uzņēmējdarbība un ekonomika, klīniskā un veselības joma, datorzinātnes, izglītība, inženierzinātnes, tiesību zinātnes, dzīvības zinātnes, fizikālās zinātnes, psiholoģija un sociālās zinātnes) un sniedz pārskatu par labākajām universitātēm pasaulē.
Metodoloģija
Reitinga aprēķināšanai universitātes vērtē pēc to snieguma piecos rādītājos — studijās, citējamībā, zinātnē, starptautiskajā sadarbībā un sadarbībā ar nozari.
Rezultāti
2018.—2019. gada THE reitingu sarakstā no Ziemeļvalstu augstskolām visaugstākie reitingi bija Zviedrijas Karaliskajam Kārļa institūtam (40. vieta), Upsālas Universitātei (87. vieta), Lundas Universitātei (98), Helsinku Universitātei (99. vieta), Kopenhāgenas Universitātei (116. vieta), Oslo Universitātei (121. vieta), Orhūsas Universitātei (123. vieta) un Stokholmas Universitātei (153. vieta). Visaugstāk novērtētā Krievijas Federācijas augstskola bija Maskavas Valsts universitāte (199. vieta) un Maskavas Fizikāli Tehniskais institūts (251—300).
Tartu Universitāte iekļauta saraksta 301.—400. vietā, Tallinas Tehnoloģiju Universitāte 601.—800. vietā, Latvijas Universitāte, Rīgas Tehniskā Universitāte, Viļņas Universitāte (visas 801.—1000. vietā), bet Kauņas Tehnoloģiju Universitāte 1001.+ vietā.
2020. gada THE reitingu sarakstā Latvijas Universitāte bija 801.—1000. vietā, Rīgas Tehniskā universitāte un Latvijas Lauksaimniecības universitāte ieņēma 1001+ vietu. Tartu Universitāte bija iekļauta saraksta 301.—350. vietā, Tallinas Universitāte, Tallinas Tehnoloģiju Universitāte un Viļņas Universitāte 801.—1000. vietā.
2021. gada THE reitingu sarakstā Tartu Universitāte atradās saraksta 251.—300. vietā, Latvijas Universitāte 601.—800. vietā, Rīgas Tehniskā universitāte un Latvijas Lauksaimniecības universitāte ieņēma 1001+ vietu. Arī Tallinas Universitāte, Tallinas Tehnoloģiju Universitāte, Kauņas Tehnoloģiju Universitāte, Viļņas Ģedimina Tehnoloģiju Universitāte un Viļņas Universitāte ieņēma 1001+ vietu. 2023. gada THE reitingu sarakstā
Eiropas mācīšanas reitingi
THE Eiropas mācīšanas reitingos (Europe Teaching Rankings) Eiropas augstskolu darbības rādītāji ir sagrupēti četrās galvenajās jomās: iesaistīšanās (vai universitāte efektīvi sadarbojas ar saviem studentiem?), resursi (vai universitātei ir iespējas mācīt efektīvi?), studiju rezultāti (vai universitāte nodrošina atbilstošus rezultātus studentiem?) un vide (vai mācību vide veicina mācīšanos?). Eiropas mācīšanas reitingu izveides pamatā ir vairāk nekā 125 000 Eiropas studentu aptaujas rezultāti. Tāpat reitinga rezultātos izmantoti dati no Akadēmiskās reputācijas apsekojuma, izmantots Elsevier bibliometriskais datu kopums, dati no statistikas aģentūrām u.c.
2019. gadā Latvijas Universitāte un Rīgas Tehniskā Universitāte pirmo reizi tika iekļautas šajos reitingos un ieņēma 201+ vietu 56.8-45.8 punktu intervālā. LU bija augstāk novērtēta iesaistīšanās (74.0) nekā RTU (71.0), bet resursi, rezultāti un vide bija augstāk novērtēti RTU. Viļņas Universitāte ieņēma 76.-100. vietu ar 67.1-64.7 punktiem.
Ņižņaja Taimira
Ņižņaja Taimira (ru) ir upe Krievijas Federācijas ziemeļos, plūst pa Krasnojarskas novada Taimiras Dolganu—Ņencu rajonu.
Upe sākas no Taimiras ezera ziemeļrietumu daļā esošā Nestora Kuļika līča. Plūst dienvidu—ziemeļu virzienā, šķērsojot Birrangas kalnu grēdu. Upes garums ir 187 km, bet kopā ar Verhņaja Taimiru, kas ir ezera lielākā pieteka, — 840 km (pēc citiem datiem — 638 km). Tek cauri Engelharta ezeram. Lielākās pietekas ir Trautfetere (labā) un Šrenka (kreisā). Ietek Karas jūras Taimiras līcī, veidojot Taimiras grīvlīci (Таймырская губа).
Upi atklāja un apsekoja Lielā Ziemeļu ekspedīcija 1737.—1742. gadā. Upes krasti neapdzīvoti, upes grīvā 20. gadsimta 2. pusē darbojās Ustjtaimiras polārstacija.
Džons Viljamss
Gandrīz sešas dekādes ilgajā karjerā viņš ir sarakstījis mūziku tādām filmām kā "Zvaigžņu kari" (filmu sērijai), "Žokļi", "Supermens", "Indiana Džonss" (filmu sērijai), "Citplanētietis", "Kapteinis Āķis", "Juras laikmeta parks", "Šindlera saraksts", "Viens pats mājās" un pirmajām trim "Harija Potera" filmām. Tāpat viņam ir izveidojusies laba sadarbība ar Stīvenu Spīlbergu, viņš ir sarakstījis mūziku gandrīz visām viņa filmām. Vēl Dž. Viljamss ir sarakstījis galveno motīvu četrām olimpiskajām spēlēm, NBC Sunday Night Football raidījumam.
Dž. Viljamss ir ieguvis piecas Amerikas Kinoakadēmijas balvas par labāko oriģinālmūziku, četras Zelta globusa balvas, septiņas BAFTA kino balvas un 22 Grammy balvas. Ar 50 nominācijām Amerikas Kinoakadēmijas balvai viņš ir otrā visvairāk nominētā persona.
Arnolds Kalniņš (aktieris)
Arnolds Kalniņš (dzimis, miris ) bija latviešu aktieris.
Piedalījies filmās "Purva bridējs", "Līvsalas zēni", "Ceplis", "Nauris", "Vella kalpi" un "Meldru mežs".
Dzimtbūšanas atcelšana Latvijā
Priekšvēsture
Livonijas konfederācijas laikos pilsnovados dzīvojošie zemnieki saglabāja personisko brīvību un pašpārvaldi, bet bija spiesti pildīt militārās un civilās klaušas un maksāt nodokļus. Pēc Livonijas kara izraisītajiem postījumiem pieauga muižu īpašnieku politiskā ietekme un vara pār zemniekiem. Pēc Latvijas zemju nonākšanas Polijas-Lietuvas kopvalsts pārvaldībā vairums zemnieku zaudēja savu personisko brīvību un kļuva par muižnieku "kustamo" īpašumu. Tomēr personisko brīvību saglabāja brīvzemnieki (Vidzemes leimaņi un kuršu ķoniņi), kā arī pilsētu iedzīvotāji. Kuršu ķoniņi bija septiņu Kurzemes ciemu (Ķoniņu, Pliķu, Kalēju, Ziemeļu, Viesalgu, Sausgaļu un Dragūnu) iedzīvotāji, kuri no Livonijas ordeņa mestriem bija saņēmuši īpašas lēņu grāmatas. Tiesību ziņā ķoniņi neatšķīrās no muižniekiem, viņi nemaksāja regulāras nodevas un nepildīja klaušas un bija pilnīgi noteicēji par izlēņoto zemi, ko apstrādāja paši vai ar algota darbaspēka palīdzību. Tāpat kā muižniekiem, kuršu ķoniņiem bija zvejas, medību un dzirnavu tiesības, arī savi ģerboņi.